Cuneiform Tablet Kt 94/k 610b (AKT 6d 780)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ma-nu-um-ba-lúm-a-šùr qí-bi-ma um-ma ab-ša-lim-ma É en-na-ma-nim iš-tù MU.1.ŠÈ ṣú-ḫa-ar-tám iṭ-ru-du-nim-ma ki-ma DUMU.MÍ lá a-ší-ri e-ta-áp-šu-ší um-ma a-bu-kà-ma a-na a-we-lim-ma 40 ma-na KÙ.BABBAR maš-kà-tum ša me-er-i-a a-na be-tí-kà i-li-kam 1 GÚ ZABAR ŠE-um na-áš-pu-kum ša me-er-i-a i-na bé-tí-kà i-ba-ší GÍR ša a-šùr a-na a-we-lim ta-mu-im i-za-az É a-bi-kà ḫu-ra-áš-kà a-na lá-ma-dim i-lu-ku ù ṭup-pí-kà a-na šé-ṣú-im i-za-zu ṭé-em a-bi-kà ù ni-ší-kà a-ta-ma tí-dí-e a-ma ṭup-pé-e ša a-bi₄-kà ta-ki-li na-áš-ú-ni-kum ta-ki-li ša a-bi-kà lá ta-ša-me šu-ma i-na pí-i-kà ṣú-ḫa-ar-tum ṭá-ar-da-at ma a-wa-tum ku-a-a-tum šu-up-ra-ma lu i-di 10 ṭup-pè-e ú-šé-bi₄-lá-kum mì-šu-um ma-tí-ma ṭup-pá-kà lá i-lá-kam